Document ID: 31988R3877

NEUVOSTON ASETUS (ETY) N:o 3877/88,
annettu 12 päivänä joulukuuta 1988,
asetuksen (ETY) N:o 822/87 35, 36 ja 39 artiklassa tarkoitetusta tislauksesta saatujen ja interventioelinten hallussaan pitämien alkoholien myyntiä koskevista yleisistä säännöistä
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 2964/88(2), ja erityisesti sen 37 artiklan 2 kohdan toisen alakohdan ja 40 artiklan 4 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 822/87 37 artiklan 2 kohdassa säädetään, että mainitun asetuksen 35 ja 36 artiklassa tarkoitetusta tislauksesta peräisin olevien alkoholien myynti voi tapahtua muilla aloilla, ja se on toteutettava ehdoin, jotka olisi määritettävä; olisi myös määritettävä saman asetuksen 39 artiklassa tarkoitetusta tislauksesta peräisin olevien alkoholien osalta ne ehdot, joilla interventioelimet voivat suorittaa toimenpiteitä haltuunsa ottamilleen tuotteille ennen niiden saattamista uudelleen markkinoille, sekä interventioelinten hallussaan pitämien tuotteiden myyntiä koskevat säännökset,
myyntimenettelyjen osalta olisi käsiteltävä samalla tavalla asetuksen (ETY) N:o 822/87 39 artiklassa tarkoitetusta tislauksesta ja saman asetuksen 35 ja 36 artiklassa tarkoitetusta tislauksesta peräisin olevia ja interventioelinten hallussaan pitämiä alkoholeja,
tarjouskilpailumenettely, joka antaa samat ketään syrjimättömät takeet yhteisön toimijoiden välillä kuin myynti julkisella huutokaupalla, josta myös säädetään asetuksen (ETY) N:o 822/87 40 artiklan 3 kohdassa, on valittava alkoholin myyntiin, koska sen etuna on suurempi avoimuus kaikille alkoholialan toimijoille,
asetuksen (ETY) N:o 337/79 39, 40 ja 41 artiklassa tarkoitetusta tislauksesta saatujen ja interventioelinten hallussaan pitämien alkoholien myyntiä koskevista yleisistä säännöistä 20 päivänä tammikuuta 1986 annetun neuvoston asetuksen (ETY) N:o 139/86 perusteella vuonna 1986 järjestetystä kahdesta kokeilusta tarjouskilpailulla myynnistä saatu kokemus osoittaa(3), että on hyödytöntä yrittää myydä mainituista tislauksista saatuja alkoholeja markkinoilla tavanomaisiin käyttötarkoituksiin, koska kyseiset markkinat on nykyisin tyydytetty; tämän vuoksi on mahdollista luopua tarjouskilpailujen ensimmäisestä vaiheesta, sellaisena kuin siitä on säädetty asetuksen (ETY) N:o 139/86 2 artiklan a ja b alakohdassa,
asetuksen (ETY) N:o 822/87 37 ja 40 artiklan mukaisesti olisi varmuudella vältettävä häiriöt yhteisössä tuotetun alkoholin ja alkoholijuomien markkinoilla,
olisi myös vältettävä, että kyseinen alkoholi ei aiheuta lisävaikeuksia, joita saattaisi syntyä nykyisissä markkinaolosuhteissa muilla käyttöaloilla tai tiettyjen käyttötarkoitusten suhteen; kyseiset vaikeudet vaikuttavat vähäisemmiltä polttoainealalla; etuoikeutetut markkinat on pyrittävä luomaan kyseisellä alalla sulkematta kuitenkaan pois muita myyntimahdollisuuksia,
jotta ei vaikutettaisi kilpailuun sellaisten tuotteiden kanssa, jotka voidaan korvata alkoholilla, komissiolle olisi suotava mahdollisuus pidättyä hyväksymästä saatuja tarjouksia, ja
edellä mainittuja toimenpiteitä olisi sovellettava yhteisön sääntöjen mukaisesti 1 päivästä syyskuuta 1982 kymmenen jäsenen yhteisön osalta ja 1 päivästä maaliskuuta 1986 Espanjan osalta interventioelinten haltuunsa ottamiin alkoholivarastoihin, jotka edelleen ovat kyseisten elinten hallussa, sekä näiden toimenpiteiden voimaantulosta lähtien kyseisellä tavalla haltuun otettuun alkoholiin,
ON ANTANUT TÄMÄN ASETUKSEN:
1 artikla
1 Asetuksen (ETY) N:o 822/87 35, 36 ja 39 artiklassa tarkoitetuista tislauksista saadut ja interventioelinten hallussaan pitämät alkoholit myydään tarjouskilpailumenettelyillä. Kyseiset menettelyt käynnistetään asetuksen (ETY) N:o 822/87 83 artiklassa säädettyä menettelyä noudattaen.
2 Tarjouskilpailuehtojen on taattava kaikkien asianomaisten tasavertainen kohtelu riippumatta heidän sijoittautumispaikastaan yhteisössä.
3 Tarjouskilpailut avataan määrättyä käyttöä ja/tai käyttötarkoitusta varten.
4. Edellä 1 kohdassa tarkoitettuihin menettelyihin saavat osallistua ainoastaan sellaiset asianomaiset, jotka ovat taanneet velvoitteidensa noudattamisen antamalla takuun.
5. Alkoholi voidaan denaturoida ennen tarjouskilpailua.
2 artikla
Komissio voi asetuksen (ETY) N:o 822/87 83 artiklassa säädettyä menettelyä noudattaen joko hyväksyä tai olla hyväksymättä kunkin 1 kohdassa tarkoitetuista tarjouskilpailuista, joille voidaan asettaa erityisehtoja erityisesti markkinahäiriöiden välttämiseksi.
3 artikla
Tarjouskilpailujen toteuttamista ja erityisesti suoritettavia tarkastuksia ja annettavia takeita (esimerkiksi takuu ja mahdollinen denaturointi) koskevat ehdot määritetään asetuksen (ETY) N:o 822/87 83 artiklassa säädettyä menettelyä noudattaen.
4 artikla
Tässä asetuksessa säädettyjen toimenpiteiden kolmannen soveltamisvuoden kuluessa komission on esitettävä kertomus alkoholin myynnistä. Neuvosto päättää komission ehdotuksesta käyttöön otetun järjestelmän säilyttämisestä tai sen muuttamisesta.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan yhteisön sääntöjen mukaisesti interventioelinten haltuunsa ottamiin ja tämän asetuksen voimaantulon aikana hallussaan pitämiin tuotteisiin sekä tuotteisiin, jotka otetaan haltuun tämän asetuksen voimaantulosta lähtien.
Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1988.

Labels: 3
17